আপনি এর মধ্যে ব্ল্যাক ফ্রাইডে নিয়ে আমার থেকে বেশিই জানেন হয়তো। কারণ, একজন লেখক বা পাঠক হিসেবে এরকম একটা টপিক চোখের সামনে পড়ার পর নিশ্চয় আপনি পড়েছেন সেটা নিয়ে। তবে, হ্যাঁ, এখানে যেটা আমি দেখেছি, সবকিছুই এখানে ব্যবসাকেন্দ্রিক। এদের পড়া-শোনা, প্রেম-প্রীতি, বিবাহ-বিচ্ছেদ সব কিছুর পেছনেই আছে ডলার। ব্ল্যাক ফ্রাইডেও মাথা-মোটা আমেরিকানদের থেকে জিনিস বিক্রি করার পাঁয়তারা ছাড়া আর কিছুই নয়। যেমনটা বাংলাদেশে মোবাইল কোম্পানীগুলো এসএমএস এর ব্যবসা করার জন্য ধীরে ধীরে নিয়ে আসছে কাকা দিবস, চাচা দিবস, ছ্যাঁকা দিবস, নানী দিবস, জ্যাঠাতো ভাই দিবস, মামাতো বোন দিবস।